title: Vykonávacie nariadenie Komisie (EÚ) 2019/635 zo 16. apríla 2019, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Lechazo de Castilla y León“ (CHZO)]

text:
                  24.4.2019

                  SK

                  Úradný vestník Európskej únie

                  L 109/4

         VYKONÁVACIE NARIADENIE KOMISIE (EÚ) 2019/635
         zo 16. apríla 2019,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení [„Lechazo de Castilla y León“ (CHZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného zemepisného označenia „Lechazo de Castilla y León“ zapísaného do registra na základe nariadenia Komisie (ES) č. 2107/1999 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Lechazo de Castilla y León“ (CHZO) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 16. apríla 2019

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 2107/1999 zo 4. októbra 1999, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Ú. v. ES L 258, 5.10.1999, s. 3).

            (3)  Ú. v. EÚ C 432, 30.11.2018, s. 3.


title: Vykonávacie nariadenie Komisie (EÚ) 2019/637 z 23. apríla 2019, ktorým sa schvaľuje cholekalciferol ako účinná látka na použitie v biocídnych výrobkoch typu 14 (Text s významom pre EHP)

text:
                  24.4.2019

                  SK

                  Úradný vestník Európskej únie

                  L 109/13

         VYKONÁVACIE NARIADENIE KOMISIE (EÚ) 2019/637
         z 23. apríla 2019,
         ktorým sa schvaľuje cholekalciferol ako účinná látka na použitie v biocídnych výrobkoch typu 14
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 9 ods. 1 písm. a),
         keďže:

                     (1)

                     V súlade s článkom 11 ods. 1 smernice Európskeho parlamentu a Rady 98/8/ES (2) bola hodnotiacemu príslušnému orgánu Švédska 19. apríla 2013 doručená žiadosť o zaradenie účinnej látky cholekalciferol do prílohy I k uvedenej smernici na účely jej použitia vo výrobkoch typu 14 (rodenticídy) opísaných v prílohe V k smernici 98/8/ES, ktoré zodpovedajú výrobkom typu 14 opísaným v prílohe V k nariadeniu (EÚ) č. 528/2012.

                     (2)

                     Hodnotiaci príslušný orgán Švédska predložil 15. apríla 2016 v súlade s článkom 8 ods. 1 nariadenia (EÚ) č. 528/2012 hodnotiacu správu spolu so svojim odporúčaniami Európskej chemickej agentúre (ďalej len „agentúra“).

                     (3)

                     Výbor pre biocídne výrobky prijal 13. decembra 2017 stanovisko agentúry (3), v ktorom zohľadnil závery hodnotiaceho príslušného orgánu.

                     (4)

                     Na základe uvedeného stanoviska je cholekalciferol prohormón, a preto spĺňa kritériá stanovené v delegovanom nariadení Komisie (EÚ) 2017/2100 (4), aby mohol byť považovaný za látku s vlastnosťami narúšajúcimi endokrinný systém, ktoré môžu mať nepriaznivé účinky na ľudí. Cholekalciferol preto spĺňa kritérium vylúčenia stanovené v článku 5 ods. 1 písm. d) nariadenia (EÚ) č. 528/2012.

                     (5)

                     V súlade s uvedeným stanoviskom navyše používanie výrobkov s obsahom cholekalciferolu vyvoláva obavy v súvislosti s prípadmi primárnej a sekundárnej otravy, dokonca aj keď sa uplatňujú obmedzujúce opatrenia manažmentu rizík, a preto cholekalciferol spĺňa aj kritérium, že ho treba považovať za látku, ktorá sa má nahradiť, v súlade s článkom 10 ods. 1 písm. e) nariadenia (EÚ) č. 528/2012.

                     (6)

                     Podľa článku 5 ods. 2 nariadenia (EÚ) č. 528/2012 účinná látka, ktorá spĺňa kritérium vylúčenia, sa môže schváliť, len ak sa ukáže, že spĺňa aspoň jednu z podmienok pre výnimku, ktoré sú stanovené v uvedenom článku.

                     (7)

                     V súlade s článkom 10 ods. 3 nariadenia (EÚ) č. 528/2012 agentúra zorganizovala od 17. júla 2017 do 15. septembra 2017 verejnú konzultáciu s cieľom zozbierať relevantné informácie vrátane informácií o dostupných náhradách (5).

                     (8)

                     Komisia takisto zrealizovala osobitnú verejnú konzultáciu od 7. februára 2018 do 7. apríla 2018 s cieľom získať informácie o tom, či boli splnené podmienky pre výnimku stanovené v článku 5 ods. 2 nariadenia (EÚ) č. 528/2012. Komisia zverejnila príspevky získane počas uvedenej konzultácie (6).

                     (9)

                     O informáciách získaných z dvoch uvedených verejných konzultácií, o skúsenostiach nadobudnutých pri autorizácií rodenticídnych výrobkov a obnovení schválenia antikoagulančných účinných látok používaných v rodenticídoch, ako aj o informáciách o dostupnosti alternatív antikoagulančných rodenticídov, ktoré sú uvedené v prílohe 1 k správe Komisie o opatreniach na zmiernenie rizika v prípade antikoagulančných rodenticídov ako biocídnych výrobkov (7), sa diskutovalo s členskými štátmi v Stálom výbore pre biocídne výrobky.

                     (10)

                     Hlodavce môžu prenášať patogény, ktoré sú zodpovedné za mnohé zoonózy, a tie môžu predstavovať vážne nebezpečenstvo pre zdravie ľudí alebo zvierat. Antikoagulančné účinné látky, ktoré sú v súčasnosti hlavnými účinnými látkami používanými v rodenticídoch, takisto spĺňajú kritériá vylúčenia stanovené v článku 5 ods. 1 nariadenia (EÚ) č. 528/2012, keďže sú klasifikované ako látky toxické pre reprodukciu kategórie 1B a väčšina z nich sú perzistentné, bioakumulatívne a toxické (PBT) alebo veľmi perzistentné a veľmi bioakumulatívne (vPvB) látky. Iné alternatívne účinné látky, ktoré sú v súčasnosti schválené pre výrobky typu 14 a nepodliehajú vylúčeniu, konkrétne oxid uhličitý, alfachloralóza, fosfid hlinitý, kyanovodík a práškový kukuričný klas, majú prirodzené obmedzenia a obmedzené podmienky používania. Nechemické metódy kontroly alebo prevencie hlodavcov, ako sú napríklad mechanické, elektrické alebo lepové pasce, nemusia byť dostatočne efektívne a môžu vyvolávať ďalšie otázky, ako napríklad, či sú humánne a či hlodavcom nespôsobujú zbytočné utrpenie.

                     (11)

                     Schválenie cholekalciferolu by prinieslo na trh ďalšiu účinnú látku a prispelo by ku kontrole zvyšujúceho sa vývoja rezistencie hlodavcov na antikoagulančné účinné látky, keďže cholekalciferol pôsobí v porovnaní s antikoagulantmi úplne inak. Dostupnosť cholekalciferolu môže rovnako znížiť používanie antikoagulančných účinných látok, a najmä najsilnejších antikoagulančných látok druhej generácie. Cholekalciferol teda môže v budúcnosti zohrávať úlohu pri zabezpečovaní uspokojivej kontroly populácie hlodavcov v rámci integrovanej ochrany proti škodcom spolu s uvedenými alternatívami, ktoré nepodliehajú kritériám vylúčenia, a prípadne obmedziť používanie antikoagulančných účinných látok v rodenticídoch.

                     (12)

                     Nedostatočná kontrola hlodavcov môže okrem toho spôsobiť nielen významný negatívny vplyv na zdravie ľudí, zvierat alebo na životné prostredie, ale takisto ovplyvniť to, ako verejnosť vníma svoju bezpečnosť v súvislosti s expozíciou hlodavcom alebo bezpečnosť niektorých hospodárskych činností, ktoré by mohli byť ohrozené hlodavcami, čo by malo hospodárske a sociálne dôsledky. Cholekalciferol možno napriek jeho vlastnostiam narúšajúcim endokrinný systém považovať za látku s celkovo lepším toxikologickým a ekotoxikologickým profilom, než majú antikoagulančné účinné látky, keďže nie je klasifikovaný ako látka toxická pre reprodukciu kategórie 1B ani ako PBT či vPvB. Cholekalciferol je vitamín D3, ktorý má pri správnom dávkovaní zásadný význam pre ľudský život, a predpokladá sa, že predstavuje nižšie riziko pre ľudí, než majú antikoagulančné účinné látky používané ako rodenticíd. Riziká pre zdravie ľudí, zvierat alebo životné prostredie vyplývajúce z používania výrobkov obsahujúcich cholekalciferol možno zmierniť, ak sa používajú v súlade s určitými špecifikáciami a podmienkami. Ako už bolo vysvetlené, cholekalciferol môže v budúcnosti prispieť k uspokojivej kontrole populácie hlodavcov v rámci integrovanej ochrany proti škodcom spolu s uvedenými alternatívami, ktoré nepodliehajú kritériám vylúčenia, a prípadne obmedziť používanie antikoagulančných účinných látok v rodenticídoch, ktoré vzbudzuje vyššie celkové obavy. V tejto súvislosti by neschválenie uvedenej účinnej látky mohlo používateľov obrať o nástroj na kontrolu hlodavcov, ktorý by bol mohol priniesť pridanú hodnotu a ktorý by bol aspoň taký vhodný ako mnoho iných používaných alternatívnych látok. Preto by neschválenie cholekalciferolu ako účinnej látky malo neprimeraný negatívny vplyv na spoločnosť v porovnaní s rizikom vyplývajúcim z používania tejto látky. Podmienka stanovená v článku 5 ods. 2 písm. c) je teda splnená.

                     (13)

                     Preto je vhodné schváliť cholekalciferol na použitie v biocídnych výrobkoch typu 14, ak spĺňajú určité špecifikácie a podmienky.

                     (14)

                     Keďže cholekalciferol spĺňa kritérium vylúčenia podľa článku 5 ods. 1 písm. d) nariadenia (EÚ) č. 528/2012, mal by sa schváliť na obdobie nepresahujúce päť rokov podľa článku 4 ods. 1 druhej vety uvedeného nariadenia.

                     (15)

                     Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

               PRIJALA TOTO NARIADENIE:

            Článok 1
            Cholekalciferol sa schvaľuje ako účinná látka na použitie v biocídnych výrobkoch typu 14, ak spĺňajú špecifikácie a podmienky stanovené v prílohe.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. apríla 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 167, 27.6.2012, s. 1.

            (2)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

            (3)  Stanovisko výboru pre biocídne výrobky k žiadosti o schválenie účinnej látky: cholekalciferol, výrobok typu: 14, ECHA/BPC/180/2017.

            (4)  Delegované nariadenie Komisie (EÚ) 2017/2100 zo 4. septembra 2017, ktorým sa stanovujú vedecké kritériá určovania vlastností narúšajúcich endokrinný systém podľa nariadenia Európskeho parlamentu a Rady (EÚ) č. 528/2012 (Ú. v. EÚ L 301, 17.11.2017, s. 1).

            (5)  https://echa.europa.eu/potential-candidates-for-substitution-previous-consultations.

            (6)  https://circabc.europa.eu/w/browse/c29a57c2-e31d-43d8-9675-6aec345218cf.

            (7)  https://circabc.europa.eu/sd/a/352bffd8-babc-4af8-9d0c-a1c87a3c3afc/Final%20Report%20RMM.pdf.

            PRÍLOHA

                        Bežný názov

                        Názov IUPAC
                        Identifikačné čísla

                        Minimálny stupeň čistoty účinnej látky (1)

                        Dátum schválenia

                        Dátum skončenia platnosti schválenia

                        Typ výrobku

                        Osobitné podmienky

                        cholekalciferol

                        Názov IUPAC:
                        (3β,5Z,7E)-9,10-sekocholesta-5,7,10(19)-trién-3-ol
                        Číslo EC: 200-673-2
                        Číslo CAS: 67-97-0

                        970 g/kg

                        1. júl 2019

                        30. jún 2024

                        14

                        Cholekalciferol sa v súlade s článkom 10 ods. 1 písm. a) a e) nariadenia (EÚ) č. 528/2012 považuje za látku, ktorá sa má nahradiť.
                        Autorizácie biocídnych výrobkov podliehajú splneniu týchto všeobecných podmienok:

                                    1.

                                    V rámci hodnotenia výrobku sa musí venovať osobitná pozornosť expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou. Podľa bodu 10 prílohy VI k nariadeniu (EÚ) č. 528/2012 sa pri hodnotení výrobku musí aj zhodnotiť, či je možné splniť podmienky stanovené v článku 5 ods. 2 nariadenia (EÚ) č. 528/2012.

                                    2.

                                    Výrobky sa smú autorizovať na používanie v členských štátoch, ak je splnená aspoň jedna z podmienok stanovených v článku 5 ods. 2 nariadenia (EÚ) č. 528/2012.

                                    3.

                                    Podľa článku 19 ods. 4 písm. d) nariadenia (EÚ) č. 528/2012 sa výrobky nesmú autorizovať na sprístupnenie na trhu na používanie širokou verejnosťou.

                                    4.

                                    Nominálna koncentrácia cholekalciferolu vo výrobkoch nesmie presiahnuť 0,075 % w/w.

                                    5.

                                    Výrobky musia obsahovať averzívne činidlo a farbivo.

                                    6.

                                    Výrobky sa nesmú autorizovať vo forme sledovacieho prášku.

                                    7.

                                    Výrobky v podobe kontaktných prípravkov, iných ako sledovací prášok, sa smú autorizovať len na používanie vyškolenými profesionálnymi používateľmi v interiéri v priestoroch, ktoré nie sú prístupné deťom alebo necieľových zvieratám.

                                    8.

                                    Autorizovať sa smú len výrobky pripravené na priame použitie.

                                    9.

                                    Prvotná a druhotná expozícia ľudí, necieľových zvierat a životného prostredia sa musí minimalizovať tým, že sa zvážia a budú uplatňovať všetky vhodné a dostupné opatrenia na zmiernenie rizika. Medzi ne patrí napríklad podľa možností obmedzenie na používanie profesionálnymi alebo vyškolenými profesionálnymi používateľmi a stanovenie dodatočných špecifických podmienok pre každú kategóriu používateľov.

                                    10.

                                    Uhynuté telá a neskonzumované návnady sa zlikvidujú v súlade s miestnymi požiadavkami. Metóda likvidácie musí byť konkrétne opísaná v súhrne charakteristických vlastností výrobku vo vnútroštátnej autorizácii a uvádzať sa na etikete výrobku.

                              Autorizácie biocídnych výrobkov určených na používanie vyškolenými profesionálnymi používateľmi okrem všeobecných podmienok podliehajú týmto podmienkam:

                                    1.

                                    Výrobky sa môžu autorizovať na použitie v kanalizácii, na otvorených plochách alebo skládkach odpadu.

                                    2.

                                    Výrobky sa môžu autorizovať na použitie v uzavretých a chránených miestach s návnadami, pokiaľ poskytujú rovnakú úroveň ochrany necieľových druhov a ľudí ako deratizačné staničky odolné voči manipulácii.

                                    3.

                                    Výrobky sa môžu autorizovať na použitie v rámci metód trvalého umiestnenia návnad na miestach s vysokou pravdepodobnosťou opätovnej invázie, len ak sa ukáže, že ostatné metódy kontroly sú nedostatočné.

                                    4.

                                    Výrobky sa nesmú autorizovať na použitie v rámci metód pulzného umiestnenia návnad.

                                    5.

                                    Osoby, ktoré sprístupňujú na trhu výrobky pre vyškolených profesionálnych používateľov, musia zabezpečiť, aby sa výrobky nedodávali iným osobám ako vyškoleným profesionálom.

                              Autorizácie biocídnych výrobkov určených na používanie profesionálnymi používateľmi okrem všeobecných podmienok podliehajú týmto podmienkam:

                                    1.

                                    Výrobky sa nesmú autorizovať na použitie v kanalizácii, na otvorených plochách ani skládkach odpadu.

                                    2.

                                    Výrobky sa nesmú autorizovať na použitie v rámci metód trvalého alebo pulzného umiestnenia návnad.

                                    3.

                                    Výrobky sa smú autorizovať len na použitie v deratizačných staničkách odolných voči manipulácii.

                                    4.

                                    Osoby, ktoré sprístupňujú na trhu výrobky pre profesionálnych používateľov, musia zabezpečiť, aby sa tieto výrobky nedodávali širokej verejnosti.

               (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s vyhodnotenou účinnou látkou.


title: Vykonávacie nariadenie Komisie (EÚ) 2019/822 zo 17. mája 2019 o zatriedení určitého tovaru do kombinovanej nomenklatúry

text:
                  22.5.2019

                  SK

                  Úradný vestník Európskej únie

                  L 134/13

         VYKONÁVACIE NARIADENIE KOMISIE (EÚ) 2019/822
         zo 17. mája 2019
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. mája 2019

                  Za Komisiu

                  v mene predsedu

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie
                        (číselný znak KN)

                        Odôvodnenie

                        (1)

                        (2)

                        (3)

                        Výrobok (tzv. zemný vrut – „screw pile“) kruhového prierezu, s dĺžkou približne 55 cm a vonkajším priemerom 6 cm, vyrobený z oceľových plechov pozinkovaných ponorením do roztaveného kovu.
                        Jeden koniec vrutu je kužeľový so závitom, na druhom konci je prvok v tvare U s otvormi na skrutky.
                        Výrobok je určený na zahĺbenie pomocou závitu do zeme alebo iného podkladového materiálu a na následné trvalé upevnenie drevených podpier konštrukcií (po umiestnení do danej polohy, zostávajú v tejto polohe) tak, že sa vsunú do prvku v tvare U a zachytia pomocou skrutiek.
                        Zemné vruty sa používajú v drevostavbe, solárnych systémoch, záhradných konštrukciách a konštrukciách na podujatia, pri oploteniach, tabuliach a pútačoch atď.
                        Pozri obrázok (1).

                        7308 90 59

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XV. triede a znením číselných znakov KN 7308 , 7308 90  a 7308 90 59 .
                        Výrobok má objektívne charakteristické vlastnosti „častí konštrukcií“ položky 7308 . Je osobitne navrhnutý na spájanie stavebných dielov; keď sa konštrukcia umiestni do danej polohy, zostane v tejto polohe. Výrobok má otvory, do ktorých sa v čase montáže vkladajú skrutky, aby upevnili stavebné diely [pozri aj vysvetlivky k harmonizovanému systému (vysvetlivky k HS) k položke 7308 , odsek 1].
                        Zatriedenie do položky 7326  ako ostatné predmety zo železa alebo ocele je vylúčené, keďže výrobky na použitie v stavebníctve patria do položky 7308  [pozri aj vysvetlivky k HS k položke 7326 , bod (1)].
                        Výrobok sa preto má zatriediť pod číselný znak KN 7308 90 59  ako časti konštrukcií z ocele.

               (1)  Obrázok má len informačný charakter.


title: Vykonávacie nariadenie Komisie (EÚ) 2019/823 zo 17. mája 2019 o zatriedení určitého tovaru do kombinovanej nomenklatúry

text:
                  22.5.2019

                  SK

                  Úradný vestník Európskej únie

                  L 134/16

         VYKONÁVACIE NARIADENIE KOMISIE (EÚ) 2019/823
         zo 17. mája 2019
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. mája 2019

                  Za Komisiu

                  v mene predsedu

               Stephen QUEST

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie
                        (číselný znak KN)

                        Odôvodnenie

                        (1)

                        (2)

                        (3)

                        Celkom dohotovený výrobok z ľudských vlasov pozostávajúci z prameňa rovnobežne zrovnaných ľudských vlasov spojených pri korienkoch. Prameň spojený pri korienkoch je, bez akéhokoľvek ďalšieho spracovania, pripravený na pripojenie k vlastným vlasom osoby pomocou tepla.
                        Pozri obrázok (*1).

                        6704 20 00

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 6704  a 6704 20 00 .
                        Z dôvodu spojenia pri korienkoch sa výrobok považuje za viac spracovaný, ako je uvedené v položke 6703 . Zatriedenie do položky 6703  ako ľudské vlasy, rovnobežne zrovnané, stenčené, odfarbené alebo inak spracované je preto vylúčené.
                        Z dôvodu spojenia pri korienkoch a vzhľadom na skutočnosť, že výrobok je bez ďalšieho spracovania pripravený na pripojenie k vlastným vlasom osoby, má sa považovať za celkom dohotovený výrobok z príčeskov, ktorý patrí do položky 6704  [pozri aj vysvetlivky k harmonizovanému systému k položke 6704 , odsek (1), prvý pododsek].
                        Výrobok sa preto má zatriediť pod číselný znak KN 6704 20 00  ako príčesky a podobné výrobky, z ľudských vlasov.

               (*1)  Obrázok má len informačný charakter.


title: Vykonávacie nariadenie Komisie (EÚ) 2019/1266 z 24. júla 2019, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
                  29.7.2019

                  SK

                  Úradný vestník Európskej únie

                  L 200/1

         VYKONÁVACIE NARIADENIE KOMISIE (EÚ) 2019/1266
         z 24. júla 2019,
         ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
         so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
         keďže:

                     (1)

                     Nariadením Komisie (ES) č. 1484/95 (3) sa stanovili pravidlá uplatňovania systému dodatkových dovozných ciel a reprezentatívne ceny v sektoroch hydinového mäsa a vajec a pre vaječný albumín.

                     (2)

                     Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť, pričom sa zohľadňujú rozdiely v cenách v závislosti od pôvodu.

                     (3)

                     Nariadenie (ES) č. 1484/95 by sa preto malo zodpovedajúcim spôsobom zmeniť.

                     (4)

                     Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

               PRIJALA TOTO NARIADENIE:

            Článok 1
            Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 24. júla 2019

                  Za Komisiu

                  v mene predsedu

               Jerzy PLEWA

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 150, 20.5.2014, s. 1.

            (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

            PRÍLOHA

                     „PRÍLOHA I

                                 Číselný znak KN

                                 Opis tovaru

                                 Reprezentatívna cena
                                 (v EUR/100 kg)

                                 Zábezpeka podľa článku 3
                                 (v EUR/100 kg)

                                 Pôvod (1)

                                 0207 12 90

                                 Mrazené trupy z hydiny druhu Gallus domesticus, známe ako „kurčatá 65 %“

                                 142,5

                                 0

                                 AR

                                 0207 14 10

                                 Mrazené vykostené kusy z hydiny druhu Gallus domesticus

                                 235,4

                                 19

                                 AR

                                 206,5

                                 28

                                 BR

                                 222,7

                                 23

                                 TH

                                 1602 32 11

                                 Nevarené prípravky z hydiny druhu Gallus domesticus

                                 276,1

                                 3

                                 BR

               “

               (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).